open-index/open-wikipedia-markdown huggingface dataset:
Libu

**Libu** (**R'bw**, **Ribou**, **Labu**) oli muinaisen Libyan heimo, josta nykyinen nimi Libya on peräisin, he olivat alkuperätään berberejä.

## Alkuperä

Heidän asumisensa muinaisessa Libyassa on vahvistettu oikeaksi ensimmäisenä Egyptin uuden valtakunnan aikakaudella, varsinkin 19. ja 20. dynastian ajalta. Varhaisin maininta heistä on Ramses II:n merkintä, jossa nimi esiintyy ilman vokaaleja egyptiläisellä kirjoituksella. Nimi Libu kirjoitetaan LBW tai RBW Egyptin hieroglyfeissä. Suuressa Karnakin kirjoituksessa Merenptah kuvaa vihollisuuksien syttymisestä Egyptin ja Libyan välillä ja kuinka libyalaiset kukistettiin. Ramses III kukisti libyalaiset 5. hallitusvuotenaan, mutta kuusi vuotta myöhemmin Libut liittyivät Meshweshin kanssa ja hyökkäsivät Niilin suistoon. *Libu* näkyy etnisenä nimenä Merenptahin steelassa.

Tämän nimen *Libu* on ottanut käyttöönsä Kyrenaikan kreikkalaiset, jotka asuivat yhdessä heidän kanssaan.  Maantieteellisesti, tämän heimon nimi hyväksyttiin tarkoittamaan ”Kyrenaikaa” sekä luoteis-Afrikkaa yleisemminkin.

Uus-Puunilaisissa merkinnöissä *Libu* kirjoitettiin **Lby** (maskuliininen muoto) ja **Lbt** (feminiininen muoto).

## Libun dynastia

”Libun suuret päälliköt” kukoistivat Libun valtakunnassa läntisessä Niilin suistoalueella, jossakin vaiheessa Egyptin 22. dynastian aikana. He muodostivat pian oman dynastian ja heillä oli usein alaisinaan paikallisia ”Meshweshin päälliköitä”. Libun dynastia huipentui päällikkö Tefnakhtiin, joka oli sekä ”suuri Libun päällikkö” että ”Meshweshin päällikkö” ja myöhemmin hän vaati itselleen faaraon asemaa 24. dynastian perustajana.

## Lähteet
Gary Clark Jr.

**Gary Lee Clark Jr.** (s. 15. helmikuuta 1984 Austin, Texas, Yhdysvallat) on yhdysvaltalainen muusikko. Clark on esiintynyt lavalla rock and rollin legendojen kuten Eric Claptonin, B. B. Kingin ja The Rolling Stonesin kanssa. Hänet tunnetaan ehkä parhaiten yhdistelmästään bluesia, rockia ja soulia, jossa on hip hopin vaikutteita. Clarkin tavaramerkkejä ovat hänen särötetty kitaran äänensä, improvisaation käyttö sekä pehmeä laulutyyli.

Clark voitti parhaan rockesityksen ja parhaan rockkappaleen Grammy-palkinnon kappaleestaan ”This Land” vuonna 2020.

## Diskografia
### Studioalbumit
**[[110 (albumi)|110]]* (2004)
**[[Worry No More]]* (2008)
**[[Blak and Blu]]* (2012)
**[[The Story of Sonny Boy Slim]]* (2015)
**[[This Land]]* (2019)

### Livealbumit
**Gary Clark Jr. Live* (2014)
**Live North America 2016* (2017)

### EP-levyt
**Gary Clark Jr. EP* (2010)
**The Bright Lights EP* (2010)
**The Bright Lights EP Australian Tour Edition* (2012)

### Singlet
* ”Bright Lights” (2012)
* ”Ain’t Messin’ Around” (2012)
* ”The Healing” (2015)
* ”Come Together” (2017)
* ”This Land” (2019)
* ”What About Us” (2019)

## Lähteet

## Aiheesta muualla

*
Max Stiepl

**Maximilan "Max" Stiepl** (23. maaliskuuta 1914 Wien – 27. elokuuta 1992) oli itävaltalainen pikaluistelija, joka Itävallan Saksaan liittämisen jälkeen edusti Saksaa.

Max Stiepl osallistui 1930-luvulla kaikkiaan 12 kertaa niin MM- kuin EM-kisoihin vuodesta 1934 lähtien. Heti ensimmäisissä EM-kisoissaan 1934 Hamarissa hän otti yhteispisteissä hopeaa ja teki 5&nbsp;000 metrillä uuden maailmanennätyksen. Saman vuoden MM-kisoissa hän sijoittui neljänneksi. Sen jälkeisissä EM- ja MM-kisoissa Stiepl oli kaikissa 10 parhaan joukossa. Parhaimmaksi saavutukseksi muodostui Oslon vuoden 1937 MM-kisojen yhteispisteiden pronssi.

Olympiakisoihin Stiepl osallistui Garmisch-Partenkirchenissä 1936. Hän luisteli kolme pisintä matkaa sijoittuen 1&nbsp;500 metrillä ja 5&nbsp;000 metrillä viidenneksi ja 10&nbsp;000 metrillä hän saavutti pronssia. 

Max Stiepl jatkoi pikaluistelu-uraansa maailmansodan jälkeen uudelleenitsenäistyneen Itävallan väreissä. St. Mortzin vuoden 1948 olympialaisissa hän ei enää ollut huippukunnossa, jota osoittaa sijoitukset: 1&nbsp;500 metrillä 38.,  5&nbsp;000 metrillä 24. ja 10&nbsp;000 metrillä 10. Viimeisen kerran hän edusti maataan vuoden 1951 MM-kisoissa. Maansa mestaruuden Stipel voitti kaikkiaan 10 kertaa vuosina 1934-1938, 1943, 1947-1950. Itävallan "Anschlussin"  jälkeen hän edusti Saksaa ja sijoittui kolme kertaa toiseksi Saksan mestaruuskilpailuissa. Kovin kotimainen kilpakumppani ennen sotia Stieplille oli Karl Wazulek.

## Henkilökohtaiset parhaat tulokset

* 500m	44,9 2.18,8 (5. helmikuuta 1938 Davos)
* 1&nbsp;500m	2.18,8 (6. helmikuuta 1938 Davos)
* 3&nbsp;000m	4.57,8 (22. tammikuuta 1938 Oslo)
* 5&nbsp;000m	8.18,9 (3. helmikuuta 1934 Davos)
* 10&nbsp;000m	17.25,3 (14. helmikuuta 1937 Oslo)

## Lähteet
* 
* 
* 
* 

### Viitteet
Cotton Tree

**Cotton Tree** on amazoninkapokkipuu, joka on Sierra Leonen pääkaupungin Freetownin historiallinen symboli. Legendan mukaan Cotton Tree sai tärkeän merkityksen vuonna 1792, kun ryhmä Britannian puolella Yhdysvaltain vapaussodan aikana taistelleita entisiä afroamerikkalaisia orjia asettui nykyisen Freetownin alueelle 11. maaliskuuta 1792. Puu kaatui myrskyssä toukokuussa 2023.

## Lähteet

## Aiheesta muualla
Siren (pelisarja)

**Siren** on japanilainen selviytymiskauhupelien sarja, jonka on kehittänyt Project Siren.

## Pelit
* *[[Forbidden Siren]]* (2003)
* *[[Forbidden Siren 2]]* (2006)
* ** (2008)

## Aiheesta muualla
* Pelisarja MobyGamesissä
Asetyylikoentsyymi-A-karboksylaasi

**Asetyylikoentsyymi-A-karboksylaasi** eli **asetyyli-KoA-karboksylaasi** on ligaaseihin kuuluva entsyymi. Entsyymi katalysoi malonyylikoentsyymi-A:n muodostumista asetyylikoentsyymi-A:sta, vetykarbonaatti-ioneista ja ATP:stä. Asetyylikoentsyymi-A-karboksylaasia tavataan niin esi- kuin aitotumaisista eliöistä ja se on tärkeä entsyymi rasvahappojen biosynteesissä. Asetyylikoentsyymi-A-karboksylaasin EC-numero on EC 6.4.1.2.

## Toiminta
Asetyylikoentsyymi-A-karboksylaasi käyttää substraatteinaan asetyylikoentsyymi-A:ta, ATP:tä ja vetykarbonaatti-ioneja. Kasvien entsyymeissä substraatteina voivat toimia myös propionyylikoentsyymi-A:ta ja butanoyylikoentsyymi-A:ta, joista muodostuu metyylimalonyylikoentsyymi-A:ta tai etyylimalonyylikoentsyymi-A:ta. Asetyylikoentsyymi-A-karboksylaasi vaatii toimiakseen koentsyymeikseen magnesiumioneja, jotka stabiloivat entsyymin ja ATP:n muodostamaa kompleksia ja katalyysiä varten biotiinia. Biotiini on kovalenttisesti sitoutuneena entsyymin eräisiin lysiiniaminohappoihin.

Asetyylikoentsyymi-A-karboksylaasin katalysoiman reaktion mekanismin ensimmäisessä vaiheessa fosfaattiryhmä siirtyy adenosiinitrifosfaatilta vetykarbonaatti-ioneille, jolloin muodostuu karbonyylifosfaattia ja ADP:tä. Karbonyylifosfaatti reagoi entsyymiin sitoutuneiden biotiiniryhmien kanssa muodostaen reaktiivisen karboksyylibiotiinin. Seuraavassa vaiheessa karboksyylibiotiini hajoaa hiilidioksidiksi ja abiotiinin anioniksi, joka vastaanottaa asetyylikoentsyymi-A:lta protonin ja asetyylikoentsyymi-A:sta muodostuu enolaatti. Tämä enolaatti on nukleofiilinen ja reagoi elektrofiilisen hiilidioksidin kanssa muodostaen malonyylikoentsyymi-A:ta.
:

Asetyylikoentsyymi-A-karboksylaasi on tärkeä sääntelykohta rasvahappojen biosynteesissä. Kun solussa on vain vähän energiaa eli ATP-taso on vähäinen estyy entsyymin toiminta. Tätä inhibitiota aiheuttaa AMP:n aktivoima entsyymi asetyylikoentsyymi-A-karboksylaasikinaasi, joka fosforyloi entsyymin seriiniaminohappoja ja täten inaktivoi entsyymin. Tätä fosforylaation kautta tapahtuvaa inaktivoitumista aktivoivat myös eräät hormonit kuten glukagoni ja adrenaliini. Sitruunahappo kykenee osittain aktivoimaan fosforylaation vuoksi inaktivoitunutta asetyylikoentsyymi-A-karboksylaasia. Inaktivoituneen entsyymin palauttaa aktiiviseen muotoonsa toinen entsyymi asetyylikoentsyymi-A-karboksylaasifosfataasi, joka hydrolysoi entsyymiin liitetyt fosfaattiryhmät.Tätä entsyymiä aktivoiva hormoni on insuliini.
:

## Lähteet
Rahajärvi (Inari)

**Rahajärvi** eli   on Lapissa Inarissa sijaitseva järvi.

## Maantietoa
Järven pinta-ala on 2&nbsp;210 hehtaaria eli 22,1 km². Se on 10,4 kilometriä pitkä ja 7,3 kilometriä leveä. Järvi on kaksiosainen ja sen järvialtaita yhdistää Salmiapaja, jonka kapein kohta Rahajärvenasalmi on alle 500 metriä leveä. Eteläistä osaa kutsutaan Pikku Rahajärveksi. Siitä työntyy kaakkoon Kuosnavuono () ja luoteeseen Aunionlahti (). Pohjoisosassa työntyy kaakkoon pitkä Kaijanvuono.

Järvessä on 38 saarta. Keskellä pohjoisosaa sijaitsee 350 metriä pitkä Kenkisaari, jossa on kämppä. Luoteessa sijaitsevalla Aittasaari on autio. Useimmat saaret ovat nimettömiä ja varsin pieniä.

Järven rantaviivan pituus on 74,5 kilometriä. Rannat ovat pääasiassa metsämaata, jossa suota on vain nimeksi. Järvi on lähes autio. Kirakkakönkään ohittavan vesivoimalaitoksen patorakennelmien lähellä on muutamia rakennuksia. Aunionlahden Aunionperällä, Uulahden länsirannalla ja Kaunisniemen kärjessä on vapaa-ajan asuntoja. Kirakkajoen suussa on vuokrakämppä. Kaijanvuonnon pohjukassa sijaitsee aallonmurtajan takana venesatama ja sen rannassa on laavu. Sinne johtaa maantie Inarista. Järven laskujoen vieressä sijaitsee Kirakkakönkään voimalaitos.

## Vesistösuhteet
Järvi kuuluu Paatsjoen vesistössä (vesistöaluetunnus 71) Kirakkajoen valuma-alueeseen (71.6), johon Rahajärven alue (71.61) kuuluu. Pikku Rahajärven Joutavalahteen laskee Kirakkajoki, joka on Kirakkajoen alueen (71.62) pääjoki. Ronkajoki () laskee Aunionperään ja se on Kutujärven valuma-alueen pääjoki. Rahajärven laskujoki on 600 metriä pitkä Kirakkaköngäs (), joka laskee Inarinjärven järvenosaan Ukonjärveen (). Järven lähialueeseen sisältyy lähes 30 yli hehtaarin kokoista järveä tai lampea. Niistä huomattavimmat ovat Mukkajärvi (43 ha), Matala Harrijärvi (25 ha) ja Syvä Harrijärvi (14 ha).

## Lähteet
Dan Auerbach

**Daniel Quine ”Dan” Auerbach** (s. 14. toukokuuta 1979 Akron, Ohio, Yhdysvallat) on yhdysvaltalainen muusikko ja tuottaja, joka tunnetaan ehkä parhaiten ohiolaisen bluesrock-yhtyeen The Black Keysin kitaristina ja laulajana.

## Diskografia
;Soolona
**[[Keep It Hid]]* (2009)
**[[Waiting on a Song]]* (2017)

;The Black Keys
**[[The Big Come Up]]* (2002)
**[[Thickfreakness]]* (2003)
**[[The Moan]]* (2004)
**[[Rubber Factory]]* (2004)
*** (2006)
**[[Magic Potion]]* (2006)
**[[Attack & Release]]* (2008)
**[[Brothers (albumi)|Brothers]]* (2010)
**[[El Camino]]* (2011)
**[[Turn Blue]]* (2014)
**[[Let’s Rock]]* (2019)
**[[Delta Kream]]* (2021)

;Blakroc
**[[Blakroc]]* (2009)

;The Arcs
**[[Yours, Dreamily]],* (2015)

## Lähteet

## Aiheesta muualla
Limbat

**Limbat** ovat Sierra Leonen etninen ryhmä, joita on noin 566&nbsp;529. Tämä on maan väestöstä noin 8,5 prosenttia. 

Limboja on Pohjoisessa maakunnassa, eritoten Bombalin piirikunnassa, Koinadugun piirikunnassa sekä Kambian piirikunnassa. Sierra Leonen siirtomaavallan aikana tuhannet limbat muuttivat maan pääkaupunkiin Freetowniin ja Läntiselle alueelle. 

Limbat ovat suurimmilta osin riisinviljelijöitä, kauppiaita sekä metsästäjiä.

## Lähteet

## Aiheesta muualla
Dyynimukulakuukunen

**Dyynimukulakuukunen** (*Scleroderma septentrionale*) on mukulakuukusten sukuun kuuluva sienilaji, joka on tieteelle uutena todettu vasta vuonna 1998. Tyyppinäytettä säilytetään Oulun yliopistossa, jonne sen on toimittanut professori Tauno Ulvinen. Laji kasvaa hiekkadyyneillä sekä Euroopassa että Pohjois-Amerikassa ja muistuttaa suuresti toista sienilajia *[[Scleroderma meridionale]]a*. Näiden kahden lajin yhteisenä synonyyminä on toistaiseksi *[[Scleroderma macrorrhizon]]*. Itiöemät ovat kevätpainotteisia, ja ne ovat halkaisupinnaltaan ensin valkeita, kellastuvia ja lopulta mustuvia.

Laji on pahanmakuinen, ja sitä pidetään hieman myrkyllisenä. Sitä kasvaa Suomen puolella Porin Yyterissä, jossa siitä on myös käytetty murteellista nimeä ”ryynimukula”. Rockyhtye Saijaa Saijaa on tehnyt albumin nimeltä *Dyynimukulakuukunen*.

## Lähteet
Konot

**Konot** ovat sierraleonelainen etninen ryhmä. Heitä on noin 363 000 eli 5,2 prosenttia maan väestöstä. Konojen koti on itäisessä Sierra Leonessa Konon piirikunta, jossa on runsaasti timanttiesiintymiä. Konot ovat pääosin timantinkaivajia ja viljelijöitä. 

Konot puhuvat äidinkielenään konoa, ja se on heidän laajimmin puhuttu kieli. Monet konon etniseen ryhmään kuuluvat nuoret käyttävät krioa kommunikoimiseen muiden Sierra Leonen etnisten ryhmien kanssa.

## Lähteet
Onnesta otteen sain

__NOTOC__
**Onnesta otteen sain** on laulaja Jamppa Tuomisen studioalbumi vuodelta 1984. Albumin on kustantanut Hittikorva Musiikkiyhtiö. Äänittäjänä on toiminut Martin Brushane Studio Brushanessa. Levykannen on suunnitellut Jukka Toivonen. Albumi julkaistiin alun perin vinyylinä (koodilla HITLP 5505) ja C-kasettina (koodilla HITMK 5505). Vuonna 2013 albumista julkaistiin CD-versio.

Albumi ylsi Suomen virallisen listan sijalle 15, ja se pysyi listalla yhteensä 12 viikkoa.

## Kappaleet
### A-puoli
#
#
#
#
#
#

### B-puoli
#
#
#
#
#
#

## Lähteet
Tuo muukalainen

__NOTOC__
**Tuo muukalainen** on laulaja Jamppa Tuomisen studioalbumi vuodelta 1986. Albumin on kustantanut Oy Bluebird Music Ab. Äänittäjänä on toiminut Martin Brushane Studio Brushanessa. Albumi julkaisitiin alun perin vinyylinä (koodilla BBL 1042) ja C-kasettina (koodilla BBK 1042). Vuonna 2013 albumista julkaistiin CD-versio.

## Kappaleet
### A-puoli
#
#
#
#
#

### B-puoli
#
#
#
#
#
The Hobbit (videopeli)

**The Hobbit** on vuonna  julkaistu tekstiseikkailupeli ZX Spectrum tietokoneelle. Peli perustuu J. R. R. Tolkienin kirjaan *[[Hobitti eli sinne ja takaisin]]*, joka tuli jokaisen myydyn pelikopion mukana.

Peli on palkittu Golden Joystick Awards -gaalassa kategoriassa *Strategy Game of the Year*.

Peli on pääasiassa tekstiseikkailu, mutta pelin "LOOK" komennolla saa katseltavaksi havainnekuvan.

Pelin tekijöihiin kuuluva Veronika Megler ei ollut aiemmin pelannut muita pelejä kuin *[[Colossal Cave Adventure]]* (silloin vielä vain nimellä *Adventure*).

Pelimoottorin nimeltä *Inglish* kehittänyt Megler käytti Zilog Z80 assemblyä ohjelmointiin ja hyödynsi opinnoista tuttuja menetelmiä sen toteuttamiseen. *Inglish* on inspiroinut muita tutkimusuralla.

Peli oli ensimmäinen peli ZX Spectrumille, joka myi yli miljoona kappaletta. Peliä ei koskaan julkaistu Yhdysvalloissa, koska oikeudet elokuviin olivat jo jonkin yhtiön hallussa.

Pelistä julkaistiin käännökset muun muassa BBC Micro, Commodore 64 ja Oric Atmos -alustoille.

Muita alustoja olivat Amstrad CPC ja MSX.

## Lähteet

## Aiheesta muualla
* 
* 
*
Vera Stanhope tutkii

**Vera Stanhope tutkii** on brittiläinen poliisisarja, jonka nimiosassa esiintyy Brenda Blethyn. Sarja perustuu Ann Cleevesin romaanien henkilöihin, ja osassa jaksoista myös juoni pohjautuu kirjaan, osa on käsikirjoitettu televisiolle.

Poliisikomisario Vera Stanhope on keski-ikäinen poliisi Northumberland & Cityn poliisilaitoksella. Hänen lähimpänä alaisenaan oli aluksi Joe Ashworth (jota esittää David Leon) ja myöhemmillä kausilla Aiden Healy (Kenny Doughty). Vanhempi poliisi Kenny Lockhart (Jon Morrison) on tähän mennessä ollut sarjassa koko ajan.

Sarja aloitettiin vuonna 2011, ja sitä on esitetty yksitoista tuotantokautta. Suomessa yhdettätoista tuotantokautta on esitetty ensimmäisen kerran 2022. 

Suomessa sarjalla on noin puoli miljoonaa katsojaa.

## Näyttelijät

## Lähteet
Anri Saarivainio

**Anri Saarivainio** (o.s. **Hänninen**, s. 26. tammikuuta 1972) on suomalainen jalkapalloerotuomari. Hän aloitti naisten SM-sarjassa erotuomarina vuonna 1991. Hän oli FIFA-erotuomarina vuosina 1997–2006. Hän oli viisi kertaa erotuomarina PM-kisoissa. Hän oli erotuomarina alle 18-vuotiaiden tyttöjen EM-lopputurnauksessa vuosina 2000, 2001 ja 2002, alle 19-vuotiaiden tyttöjen EM-lopputurnauksessa vuonna 2004 sekä alle 19-vuotiaiden tyttöjen MM-turnauksessa 2002. Hän oli neljäntenä erotuomarina naisten UEFA Cupin loppuottelussa vuonna 2002 ja erotuomarina universadeissa 2005.

Anri Saarivainio on toiminut erotuomarina yli sadassa naisten liigaottelussa.

## Lähteet
Azazel (yhtye)

**Azazel** on Mäntästä kotoisin oleva suomalainen black metal -yhtye. 

## Jäsenet

* Lord Satanachia (oikea nimi Miikka Ojala)– laulu
* Raakalainen (oikea nimi Jani Metsälä)- kitara
* Lucifuge Rofocale - basso
* Mavrofos (oikea nimi Eetu Ikonen) – kitara
* Idimmu (oikea nimi Ilmari Jalas) – rummut

## Diskografia
### Studioalbumit
* 
* 
* 
* Ave Dominius Luciferi (2025)

### Muut levytykset
* 
* 
* 

## Lähteet
Valentine Strasser

**Valentine Esegragbo Melvine Strasser** (s. 26. huhtikuuta 1967 Freetown, Sierra Leone) oli Sierra Leonen valtionpäämiehenä vuodesta 1992 vuoteen 1996.

## Elämä
Valentine Esegragbo Melvine Strasser syntyi 26. huhtikuuta 1967 Freetownissa, Sierra Leonen pääkaupungissa krion etniseen ryhmään kuuluville vanhemmille. Strasser varttui Allen Townin naapurustossa Freetownin itäpuolella. 

Strasser suoritti toisen asteen opintonsa Freetownin Sierra Leone Grammar Schoolissa ja valmistui sieltä 18-vuotiaana vuonna 1985. Hän oli toisen asteen opintojaan suorittaessa lahjakas matematiikassa ja kemiassa.

## Sotilaallinen ura

Valmistuessaan toisen asteen koulutuksesta vuonna 1985 Strasser värväytyi maan asevoimiin 18-vuotiaana, jolloin hänet sijoitettiin upseerikadetiksi Benguema Military Training Academyyn Benguemaan, Freetownin ulkopuolella sijaitsevaan kaupunkiin. Koulutuksensa jälkeen Strasser asetettiin palvelukseen Sierra Leonen asevoimiin 18-vuotiaana. Hänet lähetettiin Kailahunin piirikunnassa sijaitsevalle Darun kasarmille.

Foday Sankohin johtajama Revolutionary United Front aloitti ensimmäisen hyökkäyksensä 25. maaliskuuta 1991 Kailahunin piirikunnan Buedun kylissä. Strasser ja muut sotilaat jotka jo olivat Kailahunissa sijaitsevalla kasarmilla lähetettiin johtamaan Revolutionary United Frontin vastaista vastarintaa.

## Presidenttiys
Strasserin ollessa sotarintamalla Kailahunin piirikunnassa Revolutionary United Frontia vastaan, presidentti Joseph Saidu Momohin johtama valtio ei varustanut maan asevoimille tarpeeksi saappaita ja muita välttämättömiä armeijavarusteita auttamaan Strasseria ja hänen rinnallaan taistelevia sotilaita. Sotilaat eivät ikinä saaneet palkkaansa ajallaan eikä heidän hyvinvointinsa ollut valtion suurimpien prioriteettien listalla. 

Kun useat pyynnöt, varoitukset ja uhkaukset eivät tehonneet, nuoret sotilaat päättivät jättää Kailahunin sotatantereen mennäkseen Freetownissa sijaitsevaan presidentin rakennukseen 29. huhtikuuta 1992 protestoimaan sodan aiheuttamia takaiskuja, vaatien maksamattomia palkkojansa. Sotilaat olivat Strasserin ja hänen parhaan ystävänsä Solomon Musan johtamana. Sotilaiden ilmestyminen pääkaupunkiin pakotti presidentti Momohin pakenemaan maasta, jolloin hän meni maanpakoon pohjoisen rajanaapurin Guinean Conakryyn. Tämä motivoi Strasserin ja hänen joukkonsa kaappaamaan vallan ja muodostamaan NPRC:n Strasserin ollessa sen johtajana ja Sierra Leonen valtionpäämiehenä. 25-vuotiaasta Strasserista tuli maailman nuorin valtionpäämies.

## Lähteet
Otkrytije Arena

**Otkrytije Arena** () tai **Spartak Stadium** on urheilustadion Moskovassa. Sen kapasiteetti on 43&nbsp;298. Stadionin rakennustyöt aloitettiin 2010. Ensimmäinen ottelu pelattiin syyskuussa 2014. Stadion oli yksi maanosaliittojen cupin 2017 ja jalkapallon MM–kilpailujen pelipaikoista.

## Lähteet

## Aiheesta muualla
Koyan kuningaskunta

**Koyan kuningaskunta** oli afrikkalainen valtio ennen siirtomaa-aikaa nykyisen Sierra Leonen alueella. Sen pääkaupunki sijaitsi nykyisen Liberian Cape Mountilla.

Temnet perustivat Koyan kuningaskunnan noin vuonna 1505. 

Kuningaskuntaa hallitsi kuningas, jota kutsuttiin nimellä *bai* tai *obai*. Aateliset, joita kutsuttiin nimeltä *gbana*, hallitsivat kuningaskunnan vallan alla olevia valtioita. Koyan kuningaskunta piti yllä diplomaattisia suhteita Britannian ja Ranskan kanssa 1700-luvulla. Temneaatelisten lapset saivat mennä ulkomaille opiskelemaan länsimaisiin kouluihin. Koyan kuningaskunta teki myös kauppaa pohjoisessa islamilaisten valtioiden kanssa ja kuningaskunnan rajojen sisällä asui muslimeita.

Naimbana II:n hallituskauden aikana vuosien 1775 ja 1793 välillä Koyan kuningaskunta allekirjoitti sopimuksen, joka mahdollisti brittiläisen siirtomaan perustamisen Sierra Leonen niemimaalle vuonna 1788. 

Vuodesta 1801 vuoteen 1807 Koyan kuningaskunta oli sodassa brittiläisten uudisasukkaiden ja susujen kanssa. Kuningaskunta menetti pohjoisen rantaviivan briteille ja Port Lokon susuille. Tästä huolimatta he pysyivät merkittävänä valtana alueella. Vuonna 1815 temnet taistelivat toisen sodan susujen kanssa ja saivat menetetyn Port Lokon sataman takaisin. Vuonna 1841 temnet voittivat sodan Kasonan lokoheimoa vastaan Mabaole-joella, joka johti suuren osan väestöstä katoamiseen. Vastalauseena brittien pommituksille Koyan kuningaskunta karkotti maasta pois Church Missionary Societyn lähetyssaarnaajat, jotka toimivat Magbelan alueella vuonna 1860. 

Kuningaskunnasta tuli Britannian protektoraatti 31. elokuuta 1896, jonka jälkeen Koyan kuninkaat menettivät teknisesti kaiken valtansa. Temnejen ja mendejen jälkeenpäin käydyt kapinat brittejä vastaan olivat voimakkaita, mutta tuloksettomia. Britit jatkoivat entisen kuningaskunnan käsittäneen alueen hallitsemista vuoteen 1961, jolloin Sierra Leone itsenäistyi Commonwealth realmina. 

## Lähteet
Chvrches

**Chvrches** (roomalaistettu versio englanninkielisestä sanasta *churches*, suom. *kirkot*, tyyliteltynä **CHVRCHΞS**) on skotlantilainen synthpop-yhtye Glasgow’sta, joka perustettiin vuonna 2011. Yhtye koostuu Lauren Mayberrystä, Iain Cookista ja Martin Dohertystä. 

Kaksi vuotta perustamisensa jälkeen Chvrches julkaisi EP-levyn *[[Recover EP]]* maaliskuussa 2013, joka sisälsi yhtyeen hittikappaleet ”The Mother We Share” sekä ”Recover”. Heidän esikoisstudioalbuminsa *[[The Bones of What You Believe]]* julkaistiin myöhemmin 20. syyskuuta 2013. Samana vuonna yhtye pääsi BBC:n Sound of 2013 -listalle. Kaksi vuotta myöhemmin, 25. syyskuuta 2015 yhtye julkaisi toisen studioalbuminsa *[[Every Open Eye]]*.

Chvrchesin musiikki on suurimmaksi osaksi synthpopia, mutta yhtye lisää musiikkiinsa myös vivahteita indietronicasta, indie popista sekä EDM:stä. Yhtyeen nimellä ei jäsenien mukaan ole minkäänlaista yhteyttä heidän omiin uskonnollisiin näkemyksiinsä tai mielipiteisiinsä.

## Diskografia
### Studioalbumit
**[[The Bones of What You Believe]]* (2013)
**[[Every Open Eye]]* (2015)
**[[Love Is Dead]]* (2018)
**[[Screen Violence]]* (2021)

### EP-levyt
**[[Recover EP]]* (2013)
**[[EP (albumi)|EP]]* (2013)
**[[Under the Tide EP]]* (2014)
**[[Hansa Session]]* (2018)

## Lähteet

## Aiheesta muualla
Njala (Sierra Leone)

**Njala** on pikkukaupunki (tai kylä) Sierra Leonen Eteläisen maakunnan Moyamban piirikunnassa. Se sijaitsee 200 kilometriä Freetownista itään, linnuntietä likimain Moyamban ja Bon puolivälissä.

Njalan yliopiston Njalan kampus sijaitsee Njalassa Moyamban piirikunnan Korin päällikkökunnassa Taia-joen itärannan äärellä. Yliopiston toinen kampus on Bon kaupungissa.  Njalan yliopisto on Sierra Leonen toiseksi suurin yliopisto Fourah Bay Collegen jälkeen. Njalan yliopistoon tulee opiskelijoita eri puolilta Länsi-Afrikkaa.

Njalaa luonnehditaan kaupungiksi (town) osassa lähteistä. Toisaalta Korin päällikkökunnan kokonaisväkiluku oli vuoden 2015 väestönlaskennan mukaan 30&nbsp;514, josta päällikkökunnan kaupunkiasukkaiden yhteismäärä oli 4&nbsp;760. Tällä perusteilla Njalan kaupungin väkiluku oli vuonna 2015 alle 5&nbsp;000 henkeä (ilman maaseutuasutusta). 

## Lähteet
Alikalia

**Alikalia** on pieni kaupunki Koinadugun piirikunnassa Sierra Leonen Pohjoisessa maakunnassa. Vuonna 2009 sen arvioitu asukasluku oli noin 3&nbsp;245.

## Lähteet
Binkolo

**Binkolo** on maalaiskaupunki Bombalin piirikunnassa Pohjoisessa maakunnassa Sierra Leonessa. Vuoden 2004 arvion mukaan kaupungissa asui noin 13 867 ihmistä. Suurin osa kaupungista kuuluu limbojen etniseen ryhmään. 

Binkolo on Sierra Leonen presidentin Joseph Saidu Momohin synnyinkaupunki. 

## Lähteet
Mount Vernon (New York)

**Mount Vernon** on kaupunki New Yorkin osavaltion Westchesterin piirikunnassa Yhdysvalloissa, parikymmentä kilometriä New Yorkin Manhattanilta koilliseen heti Bronxin pohjoispuolella. Vuoden 2010 väestönlaskennassa Mount Vernonin väkiluku oli 67&nbsp;292, mikä teki siitä piirikuntansa neljänneksi suurimman ja New Yorkin osavaltion kahdeksanneksi suurimman kaupungin.

Mount Vernonin asukkaista valtaosa on mustia. Länsi-itäsuunnassa kulkeva Metro-North-rautatieyhtiön New Haven Line jakaa Mount Vernonin maantieteellisesti kahtia. Rautatien eteläpuoliset osat ovat kaupungistuneita afroamerikkalaisten asuinalueita ja muistuttavat eteläistä naapuripiirikuntaa, New Yorkin Bronxia. Rautatien pohjoispuolella on pientalovaltaisia vauraiden perheiden asuinalueita.

Tunnettuja Mount Vernonissa syntyneitä henkilöitä ovat näyttelijät Denzel Washington, Larry Haines ja Art Carney, taitoluistelija Beatrix Loughran sekä lauluntekijä Johnny Marks.

## Lähteet

## Aiheesta muualla

*Kaupungin virallinen sivusto
Bumban

**Bumban** on kylä Bombalin piirikunnassa Sierra Leonessa. *[[The Sierra Leone Telegraph]]in* mukaan kylän asukasluku on alle kahdensadan. Kylän eliniänodote on alle Sierra Leonen keskimäärän.

## Lähteet
Gbinti

**Gbinti** on maalaiskylä Port Lokon piirikunnassa Pohjoisessa maakunnassa, Sierra Leonessa. Sen asukasluku on noin 1 000. Gbinti sijaitsee noin 32 kilometriä piirikunnan hallintokeskuksesta Port Lokosta ja 84 kilometriä maan pääkaupungista Freetownista. 

Gbintin väestö kuuluu suurimmilta osin temnejen etniseen ryhmään. Monet Gbintin temneväestöstä omaavat niin temneläiset kuin fulbelaiset sukujuuret. Temnen kieltä puhutaan kaupungissa laaja-alaisesti. 

Suurin osa Gbintin asukkaista, noin 90 prosenttia ovat muslimeita. Gbintissä on useita peruskouluja ja yksi toisen asteen koulu *Gbinti Secondary School*. Kaupungissa on yksi poliisiasema.

## Lähteet
Kamakwie

**Kamakwie** on pieni kaupunki Bombalin piirikunnassa Pohjoisessa maakunnassa Sierra Leonessa. Kaupungin asukasluku oli vuoden 2006 arvion mukaan yli 8 098. Kaupungin väestö kuuluu etniseltä taustaltaan pääosin limbojen, temnejen ja lokojen etnisiin ryhmiin.

## Koulutus
Kamakwiessa on neljä peruskoulua ja kaksi toisen asteen oppilaitosta: *Kamakwie Wesleyan Secondary School* ja *Islamic Secondary School*.

## Lähteet
Shenge

**Shenge** on rannikkokaupunki Atlantin valtamerellä, joka sijaitsee Sierra Leonen Moyamban piirikunnassa, Eteläisessä maakunnassa. 

Kaupungin väestö kuuluu etniseltä taustaltaan suurimmaksi osaksi sherbrojen ja mendejen etnisiin ryhmiin. Shengen asukkaat ovat pääosaksi kalastajia ja Shenge onkin yksi Sierra Leonen suurimpia kalantuottajia.

## Edustettuna populaarikulttuurissa
Edward Zwickin ohjaamassa vuoden 2006 elokuvassa *[[Blood Diamond – veritimantti]]* Shengen sanotaan olevan Djimon Hounsoun näyttelemän protagonistin Solomon Vandyn koti.

## Lähteet
Yana

**Yana** on kaupunki Sierra Leonen Pohjoisessa maakunnassa lähellä Guinean rajaa. Kaupunki sijaitsee maan pääkaupungista Freetownista 172 kilometriä pohjoiseen.

## Lähteet
Pendembu

**Pendembu** on kaupunki Sierra Leonen Kailahunin piirikunnassa, Itäisessä maakunnassa. Vuoden 2004 arvion mukaan kaupungin asukasluku oli 7 243. Uudemman arvion mukaan asukasluku on 20 502. Pendemu sijaitsee noin 58 kilometriä Kenemasta ja 378 kilometriä Freetownista itään. Pendembu on kaupankäynnin keskus ja yksi itäisen Sierra Leonen merkittävimmistä kaupungeista.

Suurin osa Pendembun väestä kuuluu mendejen etniseen ryhmään. Kaupungin puhutuimmat kielet ovat mende ja krio. Pendembu on muun muassa Sierra Leonen entisen presidentin Ahmad Tejan Kabbahin koti.

## Lähteet
Moa (joki)

**Moa** tai **Makona** on joki Länsi-Afrikassa. Moan pituus on 425 kilometriä. Se saa alkunsa Guineasta läheltä Macertan kaupunkia ja virtaa Liberian kautta Sierra Leoneen laskien siellä Atlanttiin. Moan suurin sivujoki on Meli. Yengan kylä, Tiwain saari sekä Suliman kaupunki sijaitsevat kaikki Moan rannalla.

## Lähteet

## Aiheesta muualla
Azazel

**Azazel** voi tarkoittaa ainakin seuraavia:

*Azazel, muinaisissa juutalaisissa kirjoituksissa mainittu demoni tai langennut enkeli
*Azazel, suomalainen black metal -yhtye
*Azazel, kuvitteellinen superroisto Marvel Comicsin sarjakuvissa
*Azazel, demonihahmo eräissä Isaac Asimovin novelleissa
**[[Asaselin salaliitto]]* (), Boris Akuninin rikosromaani vuodelta 1998

## Muita
*Azazelin Tähti, suomalainen okkultistinen seura
*Azazello, demonihahmo Mihail Bulgakovin romaanissa *[[Saatana saapuu Moskovaan]]*.
Sulima

**Sulima** on kaupunki Sierra Leonen äärimmäisessä etelässä. Kaupunki sijaitsee Moa-joen suulla. Alun perin kauppapaikkana 1800-luvulla toimineeseen Sulimaan saapui vuonnsa 2003 on suuri määrä naapurimaasta Liberiasta muuttaneita sisällissotaa paenneita pakolaisia. 

## Lähteet
Greenburgh

**Greenburgh** on kunta Westchesterin piirikunnan länsiosassa Yhdysvaltojen New Yorkin osavaltiossa. Sen väkiluku vuoden 2010 väestönlaskennassa oli 88&nbsp;400.

Greenburgh kuuluu New Yorkin kaupungin esikaupunkialueeseen, ja suuri osa kunnan asukkaista käy töissä New Yorkin Manhattanilla tai Bronxissa. Junamatka Manhattanille sujuu nopeimmillaan runsaassa puolessa tunnissa. Metro-North-rautatieyhtiön Hudson Line kulkee kunnan länsipuolella. Sen Greenburghissa sijaitsevat asemat ovat Hastings-on-Hudson, Dobbs Ferry, Ardsley-on-Hudson, Irvington ja Tarrytown. Metro-Northin Harlem Line kulkee Hartsdalen aseman kautta Greenburghin itäosassa.

## Historiaa
Greenburgh kehittyi Hudsonjoen liikenneväylän varrelle. Sen ensimmäisiä eurooppalaisperäisiä asukkaita olivat brittiläiset ja hollantilaiset, jotka osallistuivat aktiivisesti Yhdysvaltain vapaussotaan.

National Register of Historic Places -luetteloon kuuluvia historiallisia kohteita Greenburghissa ovat ensimmäisenä kunnantalona toiminut Romer-Van Tassel House, St. Joseph of Arimathea -kirkko sekä Odell House.

## Maantiede
Greenburgh rajautuu etelässä Yonkersiin, pohjoisessa Mount Pleasantiin ja idässä White Plainsiin ja Scarsdaleen. Länsirajana on Hudsonjoki. Joen ylittävä Tappan Zee -silta yhdistää Greenburghin Tarrytownin kylän South Nyackiin Orangetownin piirikunnassa.

### Greenburghin osa-alueita
Noin puolet Greenburghin väestöstä asuu kunnan kuudessa kylässä (incorporated villages), joita ovat Ardsley, Dobbs Ferry, Elmsford, Hastings-on-Hudson, Irvington ja Tarrytown. Muita taajamia ovat Fairview, Greenville eli Edgemont, Hartsdale, East Irvington, North Elmsford ja South Ardsley.

Movoto-kiinteistönvälitysyhtiö nimesi vuonna 2014 New Yorkin osavaltion kymmenen parhaan asuinalueen listalle Greenburghin Tarrytownin (sijalle 2) ja Dobbs Ferryn (sijalle 7). Lähes kaikki muutkin parhaiksi arvioidut alueet sijaitsevat Westchesterin piirikunnassa.

## Merkittäviä asukkaita
Tunnettuja Greenburghin nykyisiä tai entisiä asukkaita ovat jazzmuusikko Cab Calloway, valokuvaaja-elokuvaohjaaja Gordon Parks ja koomikko Jackie Mabley.

## Lähteet
Johnny Paul Koroma

**Johnny Paul Koroma** (s. 9. toukokuuta 1960 – julistettu kuolleeksi 1. kesäkuuta 2003) oli Sierra Leonen valtionpäämies toukokuusta 1997 helmikuuhun 1998. Koroma oli sotilasarvoltaan majuri, myöhemmin everstiluutnantti.

## Lähteet
Lapsiasiainvaltuutettu (Venäjä)

**Venäjän federaation presidentin alainen lapsen oikeuksien valtuutettu** () eli **lapsiasiainvaltuutettu** () on Venäjällä presidentin hallintoon kuuluva virkamies. Venäjän aiempi lapsiasiainvaltuutettu Pavel Astahov herätti Suomessa huomiota räväköillä lausunnoillaan runsaiden lapsikiistojen aikana. Astahovin seuraaja Anna Kuznetsova sanoi pyrkivänsä yhteistyöhön. 

Nykyinen lapsiasiainvaltuutettu on Marija Lvova-Belova, josta annettiin maaliskuussa 2023 kansainvälisen rikostuomioistuimen pidätysmääräys yhdessä Venäjän presidentin Vladimir Putinin kanssa, sillä heitä epäillään osallisuudesta Ukrainan sodan aikana suoritettuihin lasten pakkosiirtoihin Venäjälle.

## Lähteet
Lapsiasiainvaltuutettu

**Lapsiasiainvaltuutettu** on virkamies joka huolehtii lasten oikeuksista.

*lapsiasiainvaltuutettu, suomalainen virkamies
*lapsiasiainvaltuutettu, Venäjän presidentinhallintoon kuuluva virkamies
Anna Kuznetsova

**Anna Jurjevna Kuznetsova** (, o.s. Bulajeva, ; s. 3. tammikuuta 1982 Penza) on venäläinen poliitikko, joka toimi Venäjän lapsiasiainvaltuutettuna syyskuusta 2016 syyskuuhun 2021. Hän on vieraillut Suomessa ja sanonut pyrkivänsä hoitamaan maiden välisiä ongelmia yhteistyössä.

Vuodesta 2021 Kuznetsova on toiminut Venäjän valtioduuman jäsenenä. Hän kuuluu Yhtenäinen Venäjä -puolueeseen.

## Lähteet
Sierra Leonen kansanpuolue

**Sierra Leonen kansanpuolue** (, **SLPP**) on toinen Sierra Leonen kahdesta suurimmasta puolueesta, toisen ollessa All People’s Congress (APC). Puolue on sosiaalidemokraattinen puolue.

## Lähteet
All People’s Congress

**All People’s Congress** (**APC**) on toinen Sierra Leonen suurimmista puolueista, toisen ollessa Sierra Leonen kansanpuolue (SLPP). Puolue perustettiin vuonna 1960. All People’s Congressin puheenjohtaja Ernest Bai Koroma oli Sierra Leonen 4. presidentti.

## Lähteet
Hr. Ms. O 15

**Hr. Ms. O 15** oli Alankomaiden kuninkaallisen laivaston vuonna 1932 palvelukseenotettu O 12 -luokan sukellusvene.

## Valmistus

Alus tilattiin lokakuussa 1929 Wilton-Fijenoordilta Rotterdamista, missä köli laskettiin 3. maaliskuuta 1930. Alus laskettiin vesille 27. toukokuuta 1931 ja otettiin palvelukseen 28. heinäkuuta 1932.

## Palvelus
Alus lähti 3. heinäkuuta 1933 sisaralustensa *[[Hr. Ms. O 13]]:n* ja *[[Hr. Ms. O 14]]:n* sekä hävittäjä *[[Hr. Ms. Z 5]]:n* kanssa Esbjergiin Tanskaan, mistä osasto palasi 14. heinäkuuta.

Alus osallistui 14. - 25. toukokuuta 1935 Brysselin maailmannäyttelyyn *O 13:n* kanssa. Alus lähti 10. syyskuuta *[[Hr. Ms. O 12]]:n*, *O 13:n*, *[[Hr. Ms. Hertog Hendrik]]in*, *[[Hr. Ms. Van Ghent (1926)|Hr. Ms. Van Ghentin]]* ja *Z 5:n* kanssa laivastovierailuille Göteborgiin ja Osloon, mistä se palasi 22. syyskuuta osaston mukana kotisatamaansa.

Alukselta huuhtoutui mies mereen Texelin edustalla 26. helmikuuta 1936. Espanjan sisällissodassa alus oli 23. maaliskuuta - 24. kesäkuuta 1937 saattuetehtävissä Espanjan rannikolla. Alus lähti 20. syyskuuta 1938 *O 12:n* kanssa Curacaoon, jonne ne saapuivat 13. joulukuuta.

Alus lähti 2. lokakuuta 1939 laivueensa kanssa Hollannin Länsi-Intiaan. Miinavaaran vuoksi laivue kiersi Skotlannin ja saapui Ponta Delgadaan Azorelle, mistä ne jatkoivat Curacaoon. Alus oli Curacaossa 29. lokakuuta 1939 - 16. heinäkuuta 1940.

### Toinen maailmansota
Saksa hyökkäsi 10. toukokuuta 1940 Alankomaihin. Alus oli huollossa Curacaolla syyskuun alkuun 1940, jolloin se oli kiinnitettynä Schottegattiin Julianan telakan vieressä. Heinäkuun alussa 1940 Alankomaiden ja Britannian laivaston edustajien keskusteluissa todettiin, että Alankomaiden laivaston sukellusveneitä ei tarvita Karibialla. Päätöksen perusteella alus sai määräyksen *O 14:n* kanssa siirtyä Britteinsaarille, jonne ne matkaisivat Kingstonin, Bermudan ja Halifaxin kautta.

Alus lähti 13. heinäkuuta Curacaolta *[[HMS Dundee (L84)|HMS Dundeen]]* saattamana kohti Bermudaa. Alukset saapuivat 18. heinäkuuta Hamiltoniin Bermudalla. Aluksen dieselmoottorit osoittautuivat matkan aikana epävarmoiksi, minkä vuoksi tehtiin esitys matkaamisesta suoraan Britteinsaarille. Lontoosta annettiin kuitenkin määräys pitäytyä alkuperäisessä suunnitelmassa.

Hamiltonissa aluksen moottoreille tehtiin ainoastaan välttämättömät korjaukset ja se lähti 2. elokuuta ilman saattajaa Halifaxiin, jonne se saapui 6. elokuuta. Halifaxissa alus huollettiin telakalla. Telakalla ei kuitenkaan ollut dieselmoottoripajaa, joten miehistö vastasi huollosta. Alus oli huollossa maaliskuun alkuun 1941.

Alus romutettiin sodan jälkeen 1946-1947.

## Lähteet
*

### Viitteet
Sierra Leonen presidentti

**Sierra Leonen tasavallan presidentti** () on Sierra Leonen valtionpäämies sekä maan asevoimien ylipäällikkö. Sierra Leonen nykyinen presidentti on Julius Maada Bio. Hän kuuluu Sierra Leonen kansanpuolueeseen.

## Sierra Leonen valtionpäämiehet
### Monarkki
Sierra Leonen ollessa Commonwealth realmina Yhdistyneen kuningaskunnan monarkki, joka oli tuolloin kuningatar Elisabet II, toimi maan valtionpäämiehenä. 

### Presidentit ja valtionpäämiehet
Itsenäisessä Sierra Leonessa on maan historian aikana ollut johdossa kahdeksan henkilöä. Siaka Stevens oli ensimmäinen, joka astui virkaan heti maan itsenäistyttyä kokonaan 21. huhtikuuta 1971. Valentine Strasser, Julius Maada Bio (vuonna 1996) sekä Johnny Paul Koroma johtivat sotilasjunttahallitusta.

## Lähteet

## Aiheesta muualla
Julius Maada Bio

**Julius Maada Wonie Bio** (s. 12. toukokuuta 1964 Tihun, Sierra Leone) on sierraleonelainen poliitikko, joka on toiminut maansa presidenttinä huhtikuusta 2018 lähtien. Hän kuuluu Sierra Leonen kansanpuolueeseen. 

Bio toimi myös Sierra Leonen valtionpäämiehenä 16. tammikuuta – 29. maaliskuuta 1996 välisen ajan maan senaikaisen sotilasjunttahallituksen puolueessa National Provisional Ruling Council (NPRC).

## Lähteet

## Aiheesta muualla
Junge Alternative für Deutschland

**Junge Alternative für Deutschland** (**JA**) oli Vaihtoehto Saksalle -puolueen nuorisojärjestö. Järjestö perustettiin vuonna 2013 ja lakkautettiin vuonna 2025. Se oli itsenäinen emopuolueesta, eivätkä puolueen ja nuorisojärjestön jäsenyydet olleet kytketty toisiinsa.

Junge Alternative für Deutschland oli tarkoitettu 14–35-vuotiaille. Se ilmoitti jäsenmääräkseen noin 900. Järjestö oli euroskeptinen ja konservatiivinen ja vaati tehokkaita toimia maahanmuuton ja rikollisuuden taltuttamiseksi. Järjestöä arvosteltiin äärioikeistolaiseksi, taantumukselliseksi ja anti-feministiseksi.

## Lähteet
Young Independence

**Young Independence** (**YI**) on Yhdistyneen kuningaskunnan itsenäisyyspuolueen (UKIP) nuorisojärjestö. Järjestöön kuuluvat puolueen 30-vuotiaat ja sitä nuoremmat jäsenet. Young Independence ilmoittaa jäsenmääräkseen 3&nbsp;500.

## Lähteet
Hr. Ms. K VIII

**Hr. Ms. K VIII** oli Alankomaiden kuninkaallisen laivaston vuonna 1922 palvelukseenotettu K VIII -luokan sukellusvene.

## Valmistus

Alus tilattiin 27. kesäkuuta 1917 Koninklijke Maatschappij De Scheldeltä Vlissingenistä, missä köli laskettiin vielä samana vuonna 31. lokakuuta. Alus laskettiin vesille 28. maaliskuuta 1922 ja otettiin palvelukseen puoli vuotta myöhemmin 15. syyskuuta.

## Palvelus
Sukellusveneiden emälaiva *[[Hr. Ms. Pelikaan]]* ja sukellusveneet *[[Hr. Ms. K II]]* ja *[[Hr. Ms. K VII]]* lähtivät 18. syyskuuta 1923 puoli kaksitoista Den Helderistä Hollannin Itä-Intiaan. E. M. Wissmannin johtama osasto ankkuroitui tunniksi sataman edustalle. *K VIII* liittyi osastoon Pohjanmerellä lähdettyään merelle joko Vlissingenistä tai Rotterdamista. Osasto jatkoi matkaansa Gibraltarille, jonne se saapui 28. syyskuuta.

Gibraltarilta osaston matka jatkui 3. lokakuuta Tunisin, jonne se saapui 7. lokakuuta. Osaston piti jatkaa matkaansa Aleksandriaan 11. lokakuuta kello yksi, mutta *Pelikaanin* konevika viivästytti lähtöä. Konevian korjaamisen jälkeen ankkurivinssi ei toiminut. Sukellusveneet lähtivät satamasta, mutta *Pelikaan* pääsi lähtemään vasta kello 19.

Satamasta lähdettäessä *Pelikaan* ajoi karille ja 12. lokakuuta *K II* yritti tuloksetta vetää emälaivan irti karilta. Osaston alukset tankattiin *Pelikaanilta*, jolloin alus keveni 80&nbsp;000 tonnia. Aluksen veti karilta ranskalainen hinaaja. Sukellusvenemiehistöt harjoittelivat matkalla Alkesandriaan, jonne osasto saapui 18. lokakuuta.

Aleksandriasta matka jatkui 25. lokakuuta Port Saidiin, jonne osasto saapui vuorokautta myöhemmin. Suezin kanavan läpäistyään osasto jatkoi matkaansa Punaisellamerellä, jossa *K II*:n moottori ylikuumeni. Osasto oli 6.-13. marraskuuta Adenissa, mistä matka jatkui Colombon. *Pelikaanin* konevikojen vuoksi osasto saapui Colomboon kolme vuorokautta myöhässä 27. marraskuuta ja se jatkoi matkaansa Sabangiin 5. joulukuuta. Sabangista osasto lähti 17 joulukuuta uuteen tukikohtaansa Tandjong Priokiin, jonne se saapui 24. joulukuuta.

Alus lähti 25. maaliskuuta 1926 sukellusveneosaston mukana vierailulle Tarakanista Manilaan.

### Toinen maailmansota
Saksa hyökkäsi Alankomaihin 10. toukokuuta 1940. Japani hyökkäsi 6. joulukuuta 1941 Pearl Harboriin, minkä jälkeen Yhdysvallat ja Alankomaat julistivat sodan Japanille. *K VIII* oli reservissä Surabayassa.

Keisarillisen Japanin laivaston ilmavoimat pommitti 14. joulukuuta Tarempahia. Japanilaiset nousivat maihin 27. joulukuuta Borneon ja Singaporen välissä sijaitsevalla Tambelanilla.

*VIII* palautettiin palvelukseen 6. tammikuuta 1942, jolloin pääosa aluksen miehistöstä oli palvellut *[[Hr. Ms. XIII|Hr. Ms. XIII:llä]]*. Helmikuun lopulta maaliskuun alkuun alus partioi  Jaavanmerellä Baweanin ja Jaavan pohjoisrannikon välillä sekä Maduransalmessa. Alus oli 2. maaliskuuta tankattavana Surabayassa, mistä se lähti seuraavana päivänä Fremantleen Australiaan japanilaisten hyökättyä Jaavalle.

Alus saapui 12. maaliskuuta Geraldtoniin ja 17. maaliskuuta Fremantleen. Se poistettiin 15. heinäkuuta palveluksesta.

## Lähteet
*

### Viitteet
Oryx (täsmennyssivu)

**Oryx** voi tarkoittaa seuraavia:

* *[[Oryx]]*, keihäsantiloopit, antilooppisuku
* Valkobeisan suojelualue eli Arabian Oryxin suojelualue Omanissa
* Oryx ja Crake, Margaret Atwoodin vuonna 2003 ilmestynyt tieteisromaani
* Oryks (lat. *Oryx*) eli Halus, antiikin aikainen kaupunki Arkadiassa
* Saïtás, antiikin Oryks (lat. *Oryx*), vuori Kreikassa
* Oryx, hahmo moninpelissä Realm of the Mad God
* Oryx, *Oryxspioenkop*, hollantilainen puolustusanalyysisivusto ja sodankäynnin tutkimusryhmä.
Nautalammi

**Nautalammi**  on Kanta-Hämeessä Hämeenlinnassa Hakumäen kylän lähellä sijaitseva lampi.

## Maantietoa
Lampi on muodostunut matalaan laaksoon Kiimakallion ja Ruskeankivenmäen väliin. Sen pinta-ala on 6,9&nbsp;hehtaaria ja se on 400&nbsp;metriä pitkä ja 200&nbsp;metriä leveä. Sen rantaviivan pituus on 1,0&nbsp;kilometriä ja sen rannat ovat pääasiassa ojitettua suota. Lammen luoteipuolella on ollut kaksi maatilaa ja kaakkoispuolella vielä kolmas. Hakumäen peltoaukea sijaitsee siitä etelään. Lampi on autio, mutta sen rannalle johtaa pari polkua.

## Vesistösuhteet
Lampi kuuluu Kokemäenjoen vesistössä Vanajan reitin valuma-alueella Sääjärvenojan valuma-alueeseen, johon lampi kuuluu. Lammen vedenpinnan korkeus on 92,1&nbsp;metriä mpy. Lammen pohjoisrantaan laskee ojitetulta Pohjaladonsuolta kuivatusvesien johto-oja, johon laskevat myös peltojat. Lammen laskuoja virtaa pienen lampareen läpi ja mutkittelee sitten Hakumäen peltojen läpi ja se yhtyy Sääjärvenojaan. Se vuorostaan yhtyy Hiidenjokeen aivan joensuun tuntumassa.

## Historiaa
Vuoden 1962 peruskartassa lampea ympäröivää suota ei ellut vielä ojitettu, mutta vuoden 1976 kartassa kaikki suot olivat ojitettuja.

## Lähteet
Lussilammi

**Lussilammi**  on Kanta-Hämeessä Janakkalassa  Kyllynkulman kylän lähellä sijaitseva lampi.

## Maantietoa
Lammen pinta-ala on 0,4&nbsp;hehtaaria ja se on 200&nbsp;metriä pitkä ja 100&nbsp;metriä leveä. Sen rantaviivan pituus on 350&nbsp;metriä. Lampi on kaksiosainen siten, että osien välistä kulkee kaivettu leveä oja.

## Vesistösuhteet
Lampi kuuluu Kokemäenjoen vesistössä Vanajan reitin valuma-alueella Sääjärvenojan valuma-alueeseen, johon lampi kuuluu. Lammen vedenpinnan korkeus on 100,0&nbsp;metriä mpy. Aiemmin Sääjärvenoja kiersi Hakumäen peltoaukean kautta, mutta jossakin vaiheessa se on oikaistu toisella ojalla, joka kulkee Lusilammen keskeltä.

## Historiaa
Vuoden 1962 peruskartassa lampi oli olemassa kaksiosaisena ja osien väliin oli kaivettu oja tai kanava.

## Lähteet
Lastujärvi (Janakkala)

**Lastujärvi**  on Kanta-Hämeessä Janakkalassa keskustaajaman lähellä sijaitseva järvi.

## Maantietoa
Järvi sijaitsee Janakkalan keskustaajaman Puukylän itäpuolella Kyterinharjun etelästä ja Lastuvuoren idästä rajaamana. Sen pinta-ala on 70&nbsp;hehtaaria ja se on 1,1&nbsp;kilometriä pitkä ja 800&nbsp;metriä leveä. Sen rantaviivan pituus on 3,3&nbsp;kilometriä ja se länsiranta on ojitettua suota, mutta etelä- ja itäranta on harjun rinnettä. Rinteille on rakennettu kiinteistö ja kymmenen vapaa-ajan asuntoja. Niille johtaa tiet Janakkalasta tulevalta tieltä. Lastujärven maatila sijaitsee järven pohjoispuolella.

## Vesistösuhteet
Järvi kuuluu Kokemäenjoen vesistössä Vanajan reitin valuma-alueella Sääjärvenojan valuma-alueeseen, johon järvi kuuluu. Järven vedenpinnan korkeus on 101,9&nbsp;metriä mpy. Järveen laskee suo-ojia, joihin sekoittuu myös peltojen kuivatusvesiä. Sen laskuoja virtaa peltojen halki ja yhtyy Sääjärvenojaan Paartiansuolla.

## Historiaa
Vuoden peruskartassa järven soita ei ollut vielä ojitettu eikä rannalle ollut rakennettu muita rakennuksia kuin nykyinen kiinteistö.

## Lähteet
Front national de la jeunesse

**Front national de la jeunesse** (**FNJ**) on ranskalaisen Kansallinen rintama -puolueen nuorisojärjestö. Se ilmoittaa jäsenmääräkseen 25&nbsp;000 (2013). Järjestön kotipaikka on Nanterre. Puolueen puheenjohtajan Marine Le Penin mukaan puolueen jäsenistä yli 30 prosenttia on nuoria.

Front national de la jeunesseä johtaa Gaëtan Dussausaye, jonka Marine Le Pen nimitti tehtävään lokakuussa 2014.

## Lähteet

## Aiheesta muualla
*https://www.bfmtv.com/politique/front-national/
Sääjärvi (järvi)

**Sääjärvi**  on Kanta-Hämeessä Janakkalassa Sääjärven kylän lähellä sijaitseva järvi.

## Maantietoa
Järven pinta-ala on 181&nbsp;hehtaaria ja se on 3,6&nbsp;kilometriä pitkä ja 1,3&nbsp;kilometriä leveä. Järvi on pitkän ja kapean muotoinen ja sen muodon määrittää 15&nbsp;metriä korkea ja kilometrin pitkä Kyläniemi. Niemen itäpuolelle jää 2,3&nbsp;kilometriä pitkä ja 600&nbsp;metriä leveä Lontviikinlahti. Järven pohjoispäässä on samanlainen mutta lyhyempi Haitinlahti ja Kyläniemen lounaispuolelle työntyy kilometrin pituinen Paartianlahti. Sen rantaviivan pituus on 13,4&nbsp;kilometriä ja rannat ovat pääasiassa metsämaata. Järven keskivaiheilla sijaitsee myös laajat avosuon alueet. Saaria on neljä. Järven keskivaiheilla sijaitsevat Huhmarin- ja Papinsaaret. Kaksi pienempää luotoa ovat Varissaari ja Leitulankärki. Järven rantaan on rakennettu alle 30 vapaa-ajan asuntoa. Pohjoispäässä Haitinlahden pohjukassa sijaitsee leirikeskus.

## Vesistösuhteet
Järvi kuuluu Kokemäenjoen vesistössä Vanajan reitin valuma-alueella Sääjärvenojan valuma-alueeseen, johon järvi kuuluu. Järven vedenpinnan korkeus on 99,7&nbsp;metriä mpy. Haitinlahteen laskee Hanhilionoja, joka tuo ojitettujen soiden kuivatusvesiä sekä Hanhilion vedet. Huhmarinsaaren ja Leitulankärjen väliin laskee Sahakoskenojan kaksi joensuuta ja joka on Kesijärven laskuoja. Lontviikinlahden pohjukkaan laskee Käkilammin laskuoja, johon on johdettu myös Pilliniityn- ja Lontviikinkorven ojien kuivatusojat. Ojien mukana kulkevat muutaman pelto-ojan vedet. Järven oma laskuoja on Sääjärvenoja.

## Historiaa
Vuoden 1962 peruskartan rantaviiva seuraa laajempaa reittiä kuin nykyään. Silloin oli järvenä monet nykyisin avosuona olevat rannan osat ja järvellä oli yksitoista saarta, joista useimmat ovat maatuneet kiinni rantaan. Järvelle on selvästi toimitettu järvenlasku vuoden 1962 ja 1979 karttojen painamisen välissä.

## Lähteet

## Aiheesta muualla
*
Käkilammi

**Käkilammi**  on Kanta-Hämeessä Janakkalassa Metsäkulman kylän lähellä sijaitseva lampi.

## Maantietoa
Lampi on muodostunut Viialan- ja Käkimäen sekä vastarannan puoleisen mäen väliin. Lammen pinta-ala on 9,8&nbsp;hehtaaria ja se on 700&nbsp;metriä pitkä ja 200&nbsp;metriä leveä. Sen rantaviivan pituus on 1,5&nbsp;kilometriä ja sen rannat ovat pääosin suomaata, jota on tiheästi ojitettu. Lammen eteläpäähän johtaa tie, vaikka se on autio.

## Vesistösuhteet
Lampi kuuluu Kokemäenjoen vesistössä Vanajan reitin valuma-alueella Sääjärvenojan valuma-alueeseen, johon lampi kuuluu. Lammen vedenpinnan korkeus on 108,7&nbsp;metriä mpy. lampeen on johdettu suo-ojia ja sen laskuoja kaartaa eteläisen pellon läpi kääntyessään pohjoiseen Pilliniitynkorven läpi ja laskiessaan sitten Sääjärven Lontviikikinlahteen.

## Historiaa
Vuoden 1962 peruskartassa lammella oli pohjoispäässä peltoja, joiden oja laski lampeen. Muita suo-ojia ei tuolloin ollut vielä kaivettu. Soiden ojitus oli toimitettu vuoden 1976 kartassa ja pohjoispään pellot olivat viljelyssä vielä vuoden 1989 kartassa.

## Lähteet
Hanhiliko

**Hanhiliko**  on Kanta-Hämeessä Janakkalassa sijaitseva lampi.

## Maantietoa
Lampi sijaitsee Sääjärven itäpuolella metsämaastossa. Lammen pinta-ala on 5,0&nbsp;hehtaaria ja se on 300&nbsp;metriä pitkä ja 300&nbsp;metriä leveä. Sen rantaviivan pituus on 950&nbsp;metriä ja sen rannat ovat ojitettua suota.

## Vesistösuhteet
Lampi kuuluu Kokemäenjoen vesistössä Vanajan reitin valuma-alueella Sääjärvenojan valuma-alueeseen, johon lampi kuuluu. Lammen vedenpinnan korkeus on 125,3&nbsp;metriä mpy. Lammesta lähtevään laskuojaan on johdettu ojitetun suon kuivatusojat. Sama on tapahtunut myös lammelle ja laskuoja laskee lopulta Sääjärveen.

## Lähteet